《与闲云登黄鹤楼》
清代·李宪噩

夙慕司勋诗，常怀黄鹤楼。太白尚难企，我辈何须游？

客行楚越尚，楼下停归舟。乘闲携我友，登高豁远眸。

霭霭俯万瓦，喧喧属两州。云绕大别山，春生鹦鹉洲。

喜见嶓汉导，来会岷江流。舳舻被波面，帆樯如林稠。

慨彼名利奔，岂暇今古愁？危搆何代创，名迹几回留。

昔人焉知我？千载空悠悠。有句不必题，倚槛歌相酬。

作者简介：李宪噩，字怀民，以字行。号十桐，高密人。诸生。有《十桐草堂诗集》。